**Informačný slohový postup**

**Charakteristické znaky:**

* dokumentárnosť – zaznamenáva informácie, údaje
* aktuálnosť – najnovšie informácie, údaje
* objektívnosť – nevyjadrujeme vlastný postoj, ale neutrálne informácie
* vecnosť – informujeme stručne, bez vlastného postoja

**Slohové útvary:** správa, oznámenie, plagát, pozvánka, uvítací príhovor

**Dôležité jazykové prostriedky:** podstatné mená, presné mená, číselné údaje, slovesá, oznamovacie vety

**ÚVAHA**

* slohový útvar, v ktorom **sa autor zamýšľa nad rôznymi problémami, otázkami**
* autor **vysvetľuje a zdôvodňuje vlastné názory** k danej téme, problému, otázke
* autor vyjadruje svoj **subjektívny postoj**
* uplatňuje sa **výkladový slohový postup** = vysvetľuje sa nejaký problém/jav a vysvetľujú a zdôvodňujú sa názory človeka

**Kompozícia:**

1. **úvod**
* jasne vysvetlím fakty, javy, problém
* môžu byť rečnícke otázky, citáty, úryvky, časť z nejakej pesničky
1. **jadro**
* hodnotím fakty a zaujímam k nim vlastný názor
* môžem uviesť vlastný zážitok, spomienku
* **1. osoba sg.** (myslím si, zisťujem, spomínam si, som presvedčený/á, verím tomu, že...)
1. **záver**
* vyvodím záver, zhrniem svoje názory, ktoré si obhájim
* zopakujem najdôležitejšie fakty z úvodu a z jadra
* **pozor! úvod, jadro a záver a každá nová myšlienka je v novom odseku!**

**Jazykové prostriedky:**

* citovo zafarbené slová
* nepriame pomenovania (metafora, personifikácia, frazeologizmy,...)
* rečnícke otázky, citáty, výroky
* synonymá, antonymá
* slovné druhy: podstatné mená, prídavné mená, príslovky, slovesá, citoslovcia, častice
* všetky druhy viet: oznamovacie, opytovacie, zvolacie